Erresberatrol

Erresberatrola edo 3,5,4′-trihidroxiestilbenoa konposatu organiko aromatikoa da, C14H12O3 formula duena polifenolen klasekoa eta estilbenoaren deribatua. Bi isomero ditu: 3,5,4′-trihidroxi-trans-estilbenoa eta 3,5,4′-trihidroxi-cis-estilbenoa. Bietan trans isomeroa da inportanteena. Solidoa zuria da. Disolbagarria da ohiko disolbatzaile organikoetan, hala nola etanoletan eta dimetil sulfoxidotan. Narritagarria da.

Erresberatrola produktu naturala da eta hainbat landarek lesioez edo patogenoez (bakterioez edo onddoez, kasu) babesteko sortutako fitoalexina da. Halaber, zenbait elikagai naturaletan ere topa daiteke hala nola, mahatsean, mugurdietan, masustan eta kakahuetetan.
ezkerrera|thumb|320x320px|Cis eta trans isomeroak

 Ekoizpena 
Erresberatrola landareetatik erauziz lortzen da, bereziki, japoniar piper-belarretik (Fallopia japonica). Erauzkinak bi isomeroak izaten ditu.

 Erabilera 
Erresberatrola elikadura-osagarri gisa usatzen da, batez ere. Krema kosmetiko batzuetan ere osagaietako bat izan daiteke.

 Erreferentziak